שיחה:אינגה שול

message: בעריכת הערך שמתי לב שמשפט הפתיח/ההגדרה של הערך הוא "אחות של הנס וסופי שול" - זה בפירוש לא מסביר את חשיבות הערך. על פי הערך אי אפשר גם לכתוב שהייתה חברה בוורד הלבן, כיוון שסרבה להצטרף ולא ברור מהערך ששיחקה תפקיד חשוב שם. ערן - שיחה 08:31, 9 במרץ 2019 (IST)
replies: text: אכן, "אחות של..." אינו הסבר לחשיבות אנציקלופדית. Dovno - שיחה 19:30, 10 במרץ 2019 (IST)
replies: text: :פעילת שלום, פרסמה שלושה ספרים שהם ככל הנראה בעלי חשיבות היסטורית, זכתה במספר פרסים, בניהם הפרס החשוב הזה, מייסדת בית הספר Ulmer Volkshochschule . אני חושבת שבמקום למהר למחוק - כדאי להציב תבנית השלמה ולנסות למצוא עליה מידע נוסף. לפרוטוקול - אני נגד מחיקת הערך. דוג'רית - שיחה 20:37, 10 במרץ 2019 (IST)
replies: text: ::דוג'רית: תודה על ההסבר. בנוגע לפרס - אשמח אם זה יוסף לערך, אבל אני לא מוצא את זה ברשימת זוכי הפרס המקושרת מהערך הגרמני - באיזו שנה זכתה בפרס? (או האם יש מקור אחר לכך). ערן - שיחה 20:45, 10 במרץ 2019 (IST)
replies: text: :::שול זכתה בפרס זה בשנת 1995. ראה עמוד 38 בקובץ זה. אשמח שמישהו אחר יוסיף את הנתון הזה לערך - מישהו שידע איך לתרגם את שם הפרס כהלכה. תודה רבה. דוג'רית - שיחה 22:47, 10 במרץ 2019 (IST)
replies: text: ::::שתי שאלות, כי כאמור מהכתוב בערך כלל לא ברורה חשיבות אנציקלופדית: (1) האם ידוע לנו שהפרס הזה אכן חשוב? (2) פרסמה שלושה ספרים על אחיה ואחותה, שלפי הערך "ניכר שאינגה בדתה סיפורים מלבה", אז לפי מה ההשערה שהספרים בעלי חשיבות היסטורית? אשמח מאוד אם הערך יורחב בצורה שתבהיר חשיבות, אולם כרגע, כל מה שכתוב הוא שמדובר באחותם של שני אנשים בעלי חשיבות אנציקלופדית, שכתבה עליהם ספרים (המכילים הגזמות), ושבהמשך חייה היתה "פעילה בתנועות שלום". זה הכל. Dovno - שיחה 00:06, 11 במרץ 2019 (IST)
replies: text: :::::אני לא חושבת שיש שאלה בנוגע לחשיבות הפרס עצמו. זה העיטור הגבוה ביותר שמעניקה מדינת באדן-וירטמברג על ידי המושל עצמו. אדם יכול לכתוב שלושה ספרים שכולם הם בדיה אחת גמורה - ועדיין הדבר לא מוריד מחשיבותו האנציקלופדית. דוג'רית - שיחה 06:41, 11 במרץ 2019 (IST)
replies: text: ::::::ברור שספר שמכיל בדיות יכול להיות ספר בעל חשיבות (הרבה מהספרים הידועים ומשפיעים בהיסטוריה של הספרות מכילים בדיות). השאלה היא על מה אנחנו מבססים את החשיבות האנציקלופדית כאן של כותבת הספרים, ולטעמי הטענה שהם "ככל הנראה בעלי חשיבות היסטורית" היא טענה בעייתית אם לא ידוע לנו כלום על הספרים למעט שכתבה אותם. הפרס עצמו הוא עיטור כבוד של מדינת באדן-וירטמברג, ואין עליו שום מידע בערך באנגלית  למעט קיומו ורשימת זוכים, ואפילו בערך בגרמנית אליו קישרת למעלה לא מצאו הרבה להוסיף על כך למעט פרטים כמו שנת התחלת החלוקה ואיך עיצבו את המדליה. בקיצור - האם ידוע שהפרס משמעותי יותר מכל פרס אחר המחולק ע"י גופים שונים ברחבי העולם או שזו הנחה ללא ביסוס מעצם קיום הפרס?כאמור - אשמח מאוד אם תהיה הבהרה אמיתית לחשיבות הערך כך שיישאר. אבל לשם כך יש לשכתב אותו בסגנון המבהיר למה: "אינגה שול היתה פעילת שלום גרמנית, זוכת עיטור... " ואז לפרט את פועלה התחום השלום ו/או הספרות המצדיק את הערך (ואז אפשר לכתוב בתת-פרק גם על ההיסטוריה המשפחתית). כרגע הערך כולו (ולא רק אצלנו - גם באנגלית ובגרמנית) הוא "אינגה שול היתה אחותם של..." (ואז פירוט על פועלם של אחיה ואחותה תוך הדגשה שהיא עצמה לא היתה קשורה לכך, ובמשפט אחרון, כבדרך אגב, ציון שהיתה "פעילת שלום" ללא הסבר). כרגע אין שום מידע על אותה פעילות שלום שכביכול מצדיקה את הערך, לא אצלנו ולא בשפות אחרות. Dovno - שיחה 08:22, 11 במרץ 2019 (IST)
replies: text: :::::::ועוד לגבי הפרס: לפי הערך באנגלית הוא חולק עד היום ל-1,923 אנשים (מאז שנוסד ב-1974). האם כל אחד ואחת מהם אוטומטית ראויים לערך בעקבות זאת? וזה רק ממדינת באדן-וירטמברג (אחת מ-16 המדינות בגרמניה). האם כל מי שקיבל עיטור מכל מדינה (ותת-מדינה) ברחבי העולם זכאי רק בשל כך לערך? בהערכה מהירה מדובר כנראה בכמה עשרות אלפי אנשים (כנראה מאות אלפים אם נרחיב לעוד תקופות בהיסטוריה). להבהרה - יכול מאוד שאת צודקת ומדובר בפרס מאוד חשוב המצדיק ערך למקבליו, אולם יש להביא מקור או הסבר המבססים טענה זו מעבר לעצם קיום הפרס ושאחת מהמדינות המרכיבות את גרמניה חילקה אותו לכ-2000 אנשים עד כה. למשל פרס נובל מחולק ע"י גוף קטן (האקדמיה השוודית למדעים) אך קל להראות את חשיבות הפרס בעיני העולם. פרס גלובוס הזהב מחולק ע"י "איגוד העיתונאים הזרים בהוליווד" (בסה"כ כמה עשרות עיתונאים שרוב העולם לא מכיר), אך קל להראות את בולטות הפרס בעיני הציבור. אם אות הכבוד של באדן-וירטמברג הוא אכן בולט וחשוב לבטח יהיו מקורות שיראו זאת. Dovno - שיחה 08:32, 11 במרץ 2019 (IST)
replies: text: :::::::::שאלות טובות. נרו יאיר • שיחה • ד' באדר ב' ה'תשע"ט • 16:20, 11 במרץ 2019 (IST)

text: לפי ההספד שלה בניו יורק טיימס, ספרה על "הוורד הלבן" היה מפורסם מאוד, והיא הייתה גם פעילה פציפיסטית שהתבלטה במחאה נגד הצבת נשק גרעיני אמריקאי ברפובליקה הפדרלית. בספר Women without a Past?: German Autobiographical Writings and Fascism (עמ' 75) נכתב שמהדורות חדשות של ספרה יצאו לאור מדי שנה מאז פרסומו והוא נחשב לטקסט קאנוני. אפשר לומר שיש לה חשיבות כסופרת. AddMore-III - שיחה 20:58, 11 במרץ 2019 (IST)
replies: text: :תודה על הקישור. זה בהחלט הרבה יותר מבהיר את החשיבות, ולטעמי זה אכן מספיק. אולם עדיין יש לשכתב את הערך, ובעיקר את הפתיח, כדי להביע על מה ולמה נכתב עליה ערך (לא על היותה "אחות של..."). Dovno - שיחה 21:42, 11 במרץ 2019 (IST)
replies: text: ::לדעתי, הערך עומד בקריטריונים, כפי שכתבה דוג'רית למעלה. תומך בחשיבות. CalcifyWeaver - שיחה 10:27, 13 במרץ 2019 (IST)
replies: text: :::לדעתי עומד בתנאים דוד א. - שיחה 10:56, 15 במרץ 2019 (IST)
thread_title: חשיבות